
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ Αρ. Φύλλου 689 

14 Νοεμβρίου 2014 


ΔΙ ΑΚΗΡΥΞΕ ΙΣ 

(ΐ) 

ΑΝΩΝΥΜΗ ΕΤΑΙΡΕΙΑ 
ΜΟΝΑΔΩΝ ΥΓΕΙΑΣ (Α.Ε.Μ.Υ. Α.Ε.) Α.Ε. 

Αριθμ. 2812/06-11-2014 

Ανακοινώνουμε ότι η ΑΝΩΝΥΜΗ ΕΤΑΙΡΕΙΑ ΜΟΝΑΔΩΝ 
ΥΓΕΙΑΣ (Α.Ε.Μ.Υ. Α.Ε.) προκηρύσσει δημόσιο διεθνή δια¬ 
γωνισμό με ανοιχτή διαδικασία με σκοπό την ανάθεση 
σύμβασης προμήθειας με τίτλο «Προμήθεια και Εγκατά¬ 
σταση Ιατροτεχνολογικού Εξοπλισμού Αποθεραπείας 
Αποκατάστασης στο Κέντρο Υγείας - Αποθεραπείας 
Αποκατάστασης Κερατέας “Κ.Πρίφτης”». Ο διαγωνι¬ 
σμός θα διεξαχθεί σύμφωνα με το Π.Δ. 60/2007, το 
Π.Δ. 118/2007 και την κοινοτική οδηγία 2004/18/ΕΚ, όπως 
ισχύουν καθώς και τις αρχές που διέπουν τον Κανονισμό 
Οικονομικής Λειτουργίας και Διαχείρισης της Α.Ε.Μ.Υ. 
Α.Ε. (ΦΕΚ 3638/29-05-2007, τ. Α.Ε. και Ε.Π.Ε.), όπως έχει 
τροποποιηθεί και ισχύει. 

ΑΝΤΙΚΕΙΜΕΝΟ: Προμήθεια και εγκατάσταση ιατροτε- 
χνολογικού εξοπλισμού Αποθεραπείας Αποκατάστασης 
για το ΚΥ-ΑΑ Κερατέας «Κ.Πρίφτης». 

ΠΡΟΫΠΟΛΟΓΙΣΜΟΣ: Ο συνολικός προϋπολογισμός για 
το έργο ανέρχεται στο ποσό των 158.536,00 ευρώ πλέον 
Φ.Π.Α. κατ’ ανώτατο όριο. 

Η πληρωμή του τιμήματος θα γίνει στο 100% με την 
οριστική παραλαβή του έργου. 

Η σύμβαση θα χρηματοδοτηθεί από το Π.Δ.Ε (ΣΑΕ 
2009ΣΕ 09100003). 

ΤΟΠΟΣ ΕΚΤΕΛΕΣΗΣ ΤΟΥ ΕΡΓΟΥ: Κερατέα, Αττική. 

ΓΛΩΣΣΑ: Ελληνική. 

ΔΙΚΑΙΟΥΜΕΝΟΙ ΣΥΜΜΕΤΟΧΗΣ: Δικαίωμα συμμετοχής 
στο διαγωνισμό, έχουν: 

(α) Φυσικά ή νομικά πρόσωπα της ημεδαπής ή της 
αλλοδαπής ή συνεταιρισμοί, εφόσον ασκούν εμπορική 
ή βιομηχανική ή βιοτεχνική δραστηριότητα, συναφή με 
το αντικείμενο της παρούσας προμήθειας. 

(β) Ενώσεις προμηθευτών που υποβάλλουν κοινή προ¬ 
σφορά, εφόσον πληρούν τους όρους που καθορίζονται 
στο Άρθρο 7 του Π.Δ. 118/2007. 

(γ) Κοινοπραξίες προμηθευτών. 

Τα εγκατεστημένα στην Ελλάδα φυσικά ή νομικά πρό¬ 
σωπα πρέπει να είναι εγγεγραμμένα στα οικεία επαγ¬ 
γελματικά ή εμπορικά μητρώα και να προσκομίζουν 
ανάλογο πιστοποιητικό. Οι υποψήφιοι που δεν έχουν 


εγκατάσταση στην Ελλάδα πρέπει να αποδεικνύουν την 
εγγραφή τους σε επαγγελματικό ή εμπορικό μητρώο 
του κράτους εγκατάστασής τους ή να προσκομίζουν 
ανάλογη ένορκη βεβαίωση ή πιστοποιητικό, κατά τα 
οριζόμενα στο άρθρο 44 του Π.Δ. 60/2007. 

Τα ως άνω φυσικά ή νομικά πρόσωπα ή ενώσεις φυ¬ 
σικών ή νομικών προσώπων θα πρέπει να λειτουργούν 
νόμιμα στην Ελλάδα ή σε άλλο κράτος μέλος της Ευ¬ 
ρωπαϊκής Ένωσης (ΕΕ) ή του Ευρωπαϊκού Οικονομικού 
Χώρου (ΕΟΧ) ή σε τρίτες χώρες που έχουν υπογράψει 
τη Συμφωνία Δημοσίων Συμβάσεων στο πλαίσιο του 
Παγκόσμιου Οργανισμού Εμπορίου και των πολυμερών 
διαπραγματεύσεων του Γύρου της Ουρουγουάης, η 
οποία κυρώθηκε με το νόμο 2513/1997 και σύμφωνα με 
το άρθρο 5 της Οδηγίας 2004/18/ΕΚ (άρ. 4 Π.Δ. 60/2007). 

Οι ενώσεις προμηθευτών και οι κοινοπραξίες προ¬ 
μηθευτών δεν υποχρεώνονται να λαμβάνουν ορισμένη 
νομική μορφή προκειμένου να υποβάλλουν την προ¬ 
σφορά τους. 

Σύμφωνα με το Άρθρο 9 της προκήρυξης, επιπλέον 
στοιχεία προσωπικής κατάστασης συμμετεχόντων. 

Τα αναφερόμενα ανωτέρω επαγγελματικά μητρώα 
και οι αντίστοιχες δηλώσεις και πιστοποιητικά για τις 
χώρες της Ε.Ε., είναι αυτά που ορίζονται στο Παράρ¬ 
τημα IX Β' του Π.Δ. 60/2007. Σε περίπτωση που έχουν 
επέλθει τροποποιήσεις σε εθνικό επίπεδο, ως επαγγελ¬ 
ματικά ή εμπορικά μητρώα λαμβάνονται υπόψη εκείνα 
που έχουν αντικαταστήσει τα αναφερόμενα στο ως 
άνω Παράρτημα. 

Εάν σε κάποια χώρα βεβαιώνεται από οποιαδήποτε 
αρχή της ότι δεν εκδίδονται τα παραπάνω έγγραφα 
ή πιστοποιητικά, ή δεν καλύπτουν όλες τις ως άνω 
αναφερόμενες περιπτώσεις της παρούσης, δύναται να 
αντικατασταθούν αυτά ως εξής: 

Εφόσον πρόκειται για διεθνή διαγωνισμό από ένορκη 
βεβαίωση του υπόχρεου. Εάν στη χώρα αυτή δεν προ- 
βλέπεται ούτε ένορκη βεβαίωση, δύναται να αντικατα- 
σταθεί αυτή με υπεύθυνη δήλωση ενώπιον αρμόδιας 
δικαστικής ή διοικητικής αρχής ή συμβολαιογράφου της 
χώρας στη οποία είναι εγκατεστημένος ο προμηθευτής. 

Στην κατά τα άνω ένορκη βεβαίωση ή υπεύθυνη δή¬ 
λωση θα δηλώνεται ότι στη συγκεκριμένη χώρα δεν 
εκδίδονται τα συγκεκριμένα έγγραφα και ότι δεν συ¬ 
ντρέχουν στο συγκεκριμένο πρόσωπο οι ανωτέρω νο¬ 
μικές καταστάσεις. 

Επίσης, τα μέλη της Επιτροπής Διενέργειας και Αξι¬ 
ολόγησης του Διαγωνισμού μπορούν, εφόσον αμφι¬ 
βάλλουν ως προς την προσωπική κατάσταση των εν 
λόγω υποψηφίων/προσφερόντων, να απευθύνονται στις 
αρμόδιες αρχές για να λάβουν τις πληροφορίες που 
θεωρούν απαραίτητες για την προσωπική κατάσταση 
των υποψηφίων ή των προσφερόντων. Όταν οι πληρο¬ 
φορίες αφορούν έναν υποψήφιο ή προσφέροντα εγκα¬ 
τεστημένο σε άλλο κράτος μέλος, η αναθέτουσα αρχή 
μπορεί να ζητεί τη συνεργασία των αρμόδιων αρχών. 
Τα αιτήματα αυτά αφορούν, σύμφωνα με τη νομοθε¬ 
σία του κράτους μέλους όπου είναι εγκατεστημένος 
ο υποψήφιος ή ο προσφέρων, τα νομικά ή/και φυσικά 
πρόσωπα, συμπεριλαμβανομένων, ενδεχομένως, των δι¬ 
ευθυντών επιχείρησης, ή οποιουδήποτε προσώπου έχει 
εξουσία εκπροσώπησης, λήψης αποφάσεων ή ελέγχου 
του υποψηφίου ή του προσφέροντος. 

Οικονομική και Δημοσιονομική ικανότητα: 

ΠΑΡΑΣΤΑΤΙΚΑ ΟΙΚΟΝΟΜΙΚΗΣ ΙΚΑΝΟΤΗΤΑΣ ΑΝΑΔΟ- 
ΧΟΥ 

Υπεύθυνη δήλωση σύμφωνα με την παράγραφο 4 του 
άρθρου 8 του 1559/1986, με θεώρηση γνησίου υπογρα¬ 
φής, στην οποία θα δηλώνεται: 

- Οι τυχόν νομικοί περιορισμοί λειτουργίας της επι¬ 
χείρησης 

- Ότι ο υποψήφιος ανάδοχος δεν έχει διαπράξει κα¬ 
νένα σοβαρό επαγγελματικό παράπτωμα 

- Ότι ο υποψήφιος ανάδοχος δεν έχει κηρυχθεί έκ¬ 
πτωτος από σύμβαση προμηθειών ή υπηρεσιών του 
δημοσίου 

Ότι ο υποψήφιος ανάδοχος δεν έχει τιμωρηθεί με 
αποκλεισμό από τους διαγωνισμούς προμηθειών ή υπη¬ 
ρεσιών του δημόσιου τομέα. 

Αντίγραφα ή αποσπάσματα ισολογισμών (εφόσον 
ο οργανισμός εκδίδει τέτοια) των τριών τελευταίων 
ετών και κατά το διάστημα λειτουργίας της αν αυτό 
είναι μικρότερο των 3 ετών. Ο υποψήφιος ανάδοχος θα 
πρέπει να έχει συνολικό κύκλο εργασιών των τριών (3) 
τελευταίων διαχειριστικών χρήσεων μεγαλύτερο από 
το διπλάσιο του προϋπολογισμού της παρούσας δι¬ 
ακήρυξης. Σε περίπτωση που ο υποψήφιος Ανάδοχος 
δραστηριοποιείται για χρονικό διάστημα μικρότερο 
των τριών διαχειριστικών χρήσεων, τότε ο συνολικός 
κύκλος εργασιών για όσες διαχειριστικές χρήσεις δρα¬ 
στηριοποιείται, θα πρέπει να είναι μεγαλύτερος από το 
διπλάσιο του ετήσιου προϋπολογισμού της παρούσας 
διακήρυξης. 

Βεβαιώσεις τραπεζών για την πιστοληπτική ικανότητα 
της επιχείρησης. 

Ο υποψήφιος ανάδοχος θα πρέπει να διαθέτει πιστο- 
ληπτική ικανότητα τουλάχιστον ίση με το ποσό του 
προϋπολογισμού που αντιστοιχεί στο τμήμα του δια¬ 
γωνισμού για το οποίο καταθέτει προσφορά. 

Ασφαλιστήριο συμβόλαιο αστικής ευθύνης έναντι τρί¬ 
των ύψους κατ’ ελάχιστο ποσού ίσου με το μισό (50%) 
του προϋπολογισμού της παρούσης διακήρυξης για το 
σύνολο των (εργασιών κατά την εκτέλεση της προ¬ 
μήθειας) δραστηριοτήτων τους (κάλυψη ευθύνης του 
αναδόχου αλλά και προστηθέντων). 

Τεχνική ικανότητα: 

Θα πρέπει να κατατεθεί κατάλογος, στον οποίο να 
αναφέρονται οι κυριότερες ανάλογες προμήθειες των 
τριών τελευταίων ετών, με μνεία για κάθε παράδοση: 


του παραλήπτη, είτε εμπίπτει στο δημόσιο είτε στον 
ιδιωτικό τομέα 

της ημερομηνίας παράδοσης 

του ποσού παράδοσης 

Για τις προμήθειες του ανωτέρω καταλόγου απαι¬ 
τείται να προσκομιστεί και βεβαίωση καλής εκτέλεσης 
της σύμβασης. 

Οι παραδόσεις αποδεικνύονται εάν ο αποδέκτης είναι: 

- Δημόσια αρχή με πιστοποιητικά τα οποία έχουν 
εκδοθεί ή θεωρηθεί από την αρμόδια αρχή. 

- Ιδιωτικός φορέας με τα αντίστοιχα παραστατικά ή 
εφόσον δεν προβλέπεται η έκδοση παραστατικών ή δεν 
υπάρχουν παραστατικά, με υπεύθυνη δήλωση, σύμφωνα 
με την παράγραφο 4 του άρθρου 8 του 1559/1986, με 
θεώρηση γνησίου υπογραφής, του αγοραστή και εάν 
τούτο δεν είναι δυνατόν, του προμηθευτή. 

- Ο συνολικός προϋπολογισμός των έργων που έχουν 
παραληφθεί θα πρέπει να είναι τουλάχιστον ίσος με το 
25 % του προϋπολογισμό της υπό ανάθεση προμήθειας. 

Οι δικαιούμενοι συμμετοχής θα πρέπει να διαθέτουν 
πιστοποίηση από ανεξάρτητο διαπιστευμένο φορέα για 
τη διαχείριση της ποιότητας σύμφωνα με το διεθνές 
πρότυπο ΕΝ 130 9001:2008 ή ΕΝ 130 13485:2003. 

ΔΙΑΡΚΕΙΑ ΤΗΣ ΣΥΜΒΑΣΗΣ: Δύο (2) μήνες από την 
υπογραφή της. 

ΚΡΙΤΗΡΙΑ ΕΠΙΛΟΓΗΣ: Η συμφερότερη προσφορά. 

ΕΓΓΥΗΤΙΚΗ ΕΠΙΣΤΟΛΗ ΣΥΜΜΕΤΟΧΗΣ: 9.750,00 ευρώ 
(5% του προϋπολογισμού συμπεριλαμβανομένου ΦΠΑ 
για το σύνολο της προμήθειας). 

ΗΜΕΡΟΜΗΝΙΑ ΛΗΞΗΣ ΥΠΟΒΟΛΗΣ ΑΙΤΗΣΕΩΝ ΣΥΜΜΕ¬ 
ΤΟΧΗΣ: 09/01/2015, ημέρα Παρασκευή και ώρα 13:00 στην 
έδρα της Α.Ε.Μ.Υ. Α.Ε. στην Γεωργίου Δαμάσκου, αρ. 1, 
Αχαρναί, Τ.Κ. 136 77, τηλ· 210 2420217, φαξ: 210 2420215 

ΙΣΧΥΣ ΠΡΟΣΦΟΡΩΝ:Έξι (6) μήνες. 

Προσφορές για μέρος των ειδών ή αντιπροσφορές δεν 
γίνονται αποδεκτές και απορρίπτονται ως απαράδεκτες. 

ΗΜΕΡΟΜΗΝΙΑ ΑΠΟΣΤΟΛΗΣ ΤΗΣ ΠΡΟΚΗΡΥΞΗΣ ΣΤΗΝ 
ΥΠΗΡΕΣΙΑ ΕΠΙΣΗΜΩΝ ΕΚΔΟΣΕΩΝ ΤΩΝ ΕΥΡΩΠΑΪΚΩΝ 
ΚΟΙΝΟΤΗΤΩΝ: 06/11/2014. 

ΠΡΟΘΕΣΜΙΑ ΠΑΡΑΛΑΒΗΣ ΤΗΣ ΠΡΟΚΗΡΥΞΗΣ ΚΑΙ ΠΛΗ¬ 
ΡΟΦΟΡΙΕΣ: 02/01/2015, ημέρα Παρασκευή, έως τις 15:00 
από τα γραφεία της «Α.Ε.Μ.Υ. Α.Ε.», Γ εωργίου Δαμάσκου, 
αρ. 1, Αχαρναί, Τ.Κ. 136 77, τηλ· 210 2420217, φαξ: 210 
2420215, θ-πιαίΙ: ίηίο@3θπιγ.ς|ΐ', Διεύθυνση Διαδικτύου: 
νννννν.3θηιγ.9Γ, πληροφορίες: Γ.Οικονομόπουλου, κατά 
τις εργάσιμες ημέρες και ώρες. Αντίτιμο παραλαβής 
διακήρυξης: τριάντα (30) ευρώ. 

ΗΜΕΡΟΜΗΝΙΑ ΑΠΟΣΦΡΑΓΙΣΗΣ ΠΡΟΣΦΟΡΩΝ: 09/01/2015, 
ημέρα Παρασκευή και ώρα 13:00 Κατά την αποσφράγιση 
των προσφορών δύνανται να παρίστανται οι Υποψήφιοι ή 
οι εξουσιοδοτημένοι δυνάμει έγγραφης εξουσιοδότησης 
εκπρόσωποι αυτών. 

Ο Πρόεδρος - Διευθύνων Σύμβουλος 
ΦΩΤΙΟΣ ΣΕΡΕΤΗΣ 
-♦- 

( 2 ) 

ΩΔΕΙΟΝ ΑΘΗΝΩΝ 

1. Ο Μουσικός και Δραματικός Σύλλογος «Ωδείον Αθη¬ 
νών - 1871» με την από 21/10/2014 απόφαση του Διοικη¬ 
τικού Συμβουλίου προκηρύσσει την με ανοικτή διαδι¬ 
κασία επιλογή αναδόχου για την κατασκευή του έργου: 

«Αποπεράτωση και εκσυγχρονισμός των κτιριακών 
υποδομών του Ωδείου Αθηνών 

Στο πλαίσιο του έργου «ΑΠΟΠΕΡΑΤΩΣΗ ΚΑΙ ΕΚΣΥΓ¬ 
ΧΡΟΝΙΣΜΟΣ ΤΩΝ ΚΤΙΡΙΑΚΩΝ ΕΓΚΑΤΑΣΤΑΣΕΩΝ ΤΟΥ 
ΩΔΕΙΟΥ ΑΘΗΝΩΝ» ΜΙ5 466089». 

Προϋπολογισμού 7.700.000,00 Ευρώ (με αναθεώρηση 
και Φ.Π.Α.). 

Το έργο συντίθεται από τις ακόλουθες κατηγορίες 
εργασιών: 

α) κατηγορία Οικοδομικά, με προϋπολογισμό 
2.894.593,10 €, 

β) κατηγορία Η/Μ, με προϋπολογισμό 3.350.551,00 €, 
(δαπάνες εργασιών, με ΓΕ και ΟΕ και απρόβλεπτα). 

2. Παραλαβή συμβατικών τευχών του διαγωνισμού από 
το «Ωδείον Αθηνών - 1871» (Βασιλέως Γεωργίου Β' 17-19 
και Ρηγίλλης 10.00 με 14.00 έως 17/12/2014). 

Πληροφορίες: 210 7244251 - 210 7242913 φαξ: 210 
7241149. 

Κόστος: 150,00 ευρώ. 

3. Ημερομηνία Διαγωνισμού: 23/12/2014 ημέρα Τρίτη και 
ώρα 10:00 π.μ. (ώρα λήξης επίδοσης των προσφορών), 
στα Γ ραφεία του Μουσικού και Δραματικού Συλλόγου 
«Ωδείον Αθηνών - 1871». Το σύστημα υποβολής προ¬ 
σφορών είναι με το σύστημα προσφοράς με ελεύθερη 
συμπλήρωση τιμολογίου του άρθρου 7 παρ. 1 έως 4 του 
ΚΔΕ (Ν. 3669/2008). 

4. Στο διαγωνισμό γίνονται δεκτοί: 

Μεμονωμένες εργοληπτικές επιχειρήσεις, οι οποίες: 

α. Είναι εγγεγραμμένες στο Μητρώο Εργοληπτικών 

Επιχειρήσεων που τηρείται στη Γ.Γ.Δ.Ε. του ΥΠ.Υ.ΜΕ.ΔΙ., 
εφόσον ανήκουν: 

στην 3 η , 4 η , 5 η , 6 η και 7 η τάξη ανεξαρτήτως έδρας της 
επιχείρησης για έργα κατηγορίας ΟΙΚΟΔΟΜΙΚΩΝ και 
στην 3 η , 4 η , 5 η , 6 η και 7 11 τάξη ανεξαρτήτως έδρας της 
επιχείρησης για έργα κατηγορίας Η/Μ, 

β. προέρχονται από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Ορ¬ 
γανισμού Εμπορίου (Π.Ο.Ε.) ή από τρίτες χώρες που 
έχουν υπογράψει διμερείς συμφωνίες σύνδεσης με την 
ΕυρωπαϊκήΈνωση, οι οποίες έχουν κυρωθεί με σχετική 
Απόφαση του αρμόδιου οργάνου της τελευταίας, και το 
κείμενο των οποίων επιτρέπει ρητώς το άνοιγμα των 
κοινοτικών διαγωνισμών σε υποψηφίους που προέρχο¬ 
νται από αυτές τις χώρες, στα οποία τηρούνται επίσημοι 
κατάλογοι αναγνωρισμένων εργοληπτών, εφόσον είναι 
εγγεγραμμένες σε αυτούς και σε τάξη και κατηγορία 
αντίστοιχη με τις καλούμενες του Ελληνικού Μητρώου 
Μ.Ε.ΕΠ., είτε 

γ. προέρχονται από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

Κοινοπραξίες Εργοληπτικών Επιχειρήσεων των παρα¬ 
πάνω περιπτώσεων α, β και γ σε οποιονδήποτε συνδυ¬ 
ασμό μεταξύ τους, υπό τους όρους του άρθρου 16 παρ. 
7 του ΚΔΕ όπως τροποποιούμενο ισχύει. 

Κοινοπραξίες εργοληπτικών επιχειρήσεων για την κά¬ 
λυψη των διάφορων κατηγοριών των εργασιών του έρ¬ 
γου υπό τους όρους της παρ. 3 του άρθρου 16 του ΚΔΕ. 
Το ποσοστό συμμετοχής της κάθε επιχείρησης στο κοι- 
νοπρακτικό σχήμα προκύπτει από τον προϋπολογισμό 
της κατηγορίας για την οποία αυτή συμμετέχει και δεν 


είναι απαραίτητο να αναγράφεται, στην περίπτωση δε 
που αναγραφεί λανθασμένα, δεν επηρεάζεται το κύρος 
της συμμετοχής της επιχείρησης και της κοινοπραξίας. 
Κατηγορία εργασιών με ποσοστό κάτω του 10% του 
προϋπολογισμού του έργου (χωρίς αναθεώρηση και 
Φ.Π.Α.), εφόσον δεν καλείται στη δημοπρασία, αθροίζε¬ 
ται στον προϋπολογισμό της μεγαλύτερης κατηγορίας. 

Κάθε εργοληπτική επιχείρηση συμμετέχει είτε μεμο¬ 
νωμένα είτε ως μέλος ενός κοινοπρακτικού σχήματος. 
Γίνονται επίσης δεκτές και μεμονωμένες εργοληπτικές 
επιχειρήσεις ή κοινοπραξίες εργοληπτικών επιχειρήσε¬ 
ων κατ’ εφαρμογή της παρ. 9 του άρθρου 16 του ΚΔΕ 
(«κύρια κατηγορία»). Κατά τα λοιπά εφαρμόζονται οι 
ισχύουσες διατάξεις για τη συμμετοχή εργοληπτικών 
επιχειρήσεων σε διαγωνισμούς για την κατασκευή Δη¬ 
μοσίων Έργων. 

5. Εγγυητική επιστολή συμμετοχής ύψους 124.902,88 
ΕΥΡΩ. Οι εγγυητικές επιστολές συμμετοχής δε γίνονται 
δεκτές, αν έχουν χρόνο ισχύος μικρότερο των τριάντα 
ημερών (30), από την λήξη του χρόνου ισχύος της προ¬ 
σφοράς (άρθρο 157 του Ν. 4281/2014). 

6. Χρηματοδότηση έργου από το ΕΠΙΧΕΙΡΗΣΙΑΚΟ ΠΡΟ¬ 
ΓΡΑΜΜΑ ΑΤΤΙΚΗ 2007- 2013, Αξονας προτεραιότητας 
«02-Αειφόρος Ανάπτυξη και Βελτίωση της Ποιότητας 
Ζωής». 

7. Το αποτέλεσμα της δημοπρασίας θα εγκριθεί από 
την Προϊσταμένη Αρχή «Μουσικός και Δραματικός Σύλ¬ 
λογος «Ωδείον Αθηνών -1871». 

8. Τα έξοδα δημοσίευσης της διακήρυξης βαρύνουν 
τον ανάδοχο. 

9. Κωδικός στην Εφημερίδα των Ευρωπαϊκών κοινο¬ 
τήτων: 31/10/2014 - 10:2014-144985. 

Ο Πρόεδρος Δ.Σ. 

ΝΙΚΟΛΑΟΣ ΤΣΟΥΧΛΟΣ 

- ♦ - 

(3) 

ΟΡΓΑΝΙΣΜΟΣ ΣΙΔΗΡΟΔΡΟΜΩΝ ΕΛΛΑΔΟΣ Α.Ε. 

ΔΙΕΥΘΥΝΣΗ ΠΡΟΜΗΘΕΙΩΝ ΚΑΙ ΕΦΟΔΙΑΣΜΟΥ 

Ο ΟΣΕ Α.Ε. διενεργεί ανοικτό διαγωνισμό με Αριθμ. 
Διακήρυξης: 14041 «Ασφάλιση Στελεχών τον ΟΣΕ» προ- 
ϋπολογιζόμενης δαπάνης #80.000,00# €, συμπεριλαμ¬ 
βανομένων όλων των νομίμων επιβαρύνσεων. Υποβολή 
προσφορών έως την 16 η ΔΕΚΕΜΒΡΙΟΥ 2014, ημέρα ΤΡΙΤΗ 
και ώρα 10.30 π.μ. ΠΑΡΑΛΑΒΗ ΔΙΑΚΗΡΥΞΕΩΝ ΚΑΙ ΕΓ¬ 
ΓΡΑΦΩΝ, καθημερινά από 11.00 - 13.00. ΑΘΗΝΑ: Καρό¬ 
λου 1-3, γραφείο 229, τηλ. 210-5297229-230, ΘΕΣ/ΝΙΚΗ: 
Μαργαροπούλου 7, τηλ. 2310-599117,599122. 

Ο Προϊστάμενος ΔΙΠΕΦ 
ΑΛΕΞΑΝΔΡΟΣ ΒΛΑΧΟΓΙΑΝΝΗΣ 

- ♦ - 

(4) 

ΣΤΑΘΕΡΕΣ ΣΥΓΚΟΙΝΩΝΙΕΣ Α.Ε. 

Αριθμ. 21532/05.11.2014 

Προκήρυξη διαγωνισμού με ανοικτή διαδικασία «ΓΙΑ 
ΤΗΝ ΠΑΡΟΧΗ ΥΠΗΡΕΣΙΩΝ ΦΥΛΑΞΗΣ ΑΠΟΒΑΘΡΩΝ, 
ΚΕΝΤΡΟΥ ΕΛΕΓΧΟΥ ΛΕΙΤΟΥΡΓΙΑΣ, ΠΕΡΙΠΟΛΩΝ, ΕΠΟ- 
ΠΤΕΙΑΣ & ΝΥΧΤΕΡΙΝΗΣ ΦΥΛΑΞΗΣ ΤΟΥ ΣΥΣΤΗΜΑΤΟΣ 
ΤΗΣ ΓΡΑΜΜΗΣ 1 ΤΗΣ ΣΤΑΣΥ ΑΕ» (ΤΔ-173/14). 

1. Ο παρών διαγωνισμός αφορά την φύλαξη του συ¬ 
στήματος της γραμμής 1 της ΣΤΑΣΥ Α.Ε., για διάστημα 

τριών (3) μηνών, με δικαίωμα παράτασης για έναν (1) 
ακόμη μήνα. 

2. Δεκτά στο διαγωνισμό γίνονται φυσικά ή νομικά 
πρόσωπα ή ενώσεις αυτών που από το καταστατικό 
τους προκύπτει ότι η παροχή των ζητουμένων υπηρεσι¬ 
ών στον παρόντα διαγωνισμό εντάσσεται στον εταιρικό 
τους σκοπό. 

1) έχουν συσταθεί και λειτουργούν νόμιμα σύμφωνα 
με την ελληνική νομοθεσία. 

2) έχουν συσταθεί σύμφωνα με τη νομοθεσία κράτους 
μέλους της Ευρωπαϊκής'Ενωσης (Ε.Ε) ή του Ευρωπαϊκού 
Οικονομικού Χώρου (Ε.Ο.Χ.) και έχουν την κεντρική τους 
διοίκηση ή την κύρια εγκατάστασή τους ή την έδρα τους 
στο εσωτερικό της Ε.Ε. ή του Ε.Ο.Χ. 

3) έχουν συσταθεί και λειτουργούν σύμφωνα με τη 
νομοθεσία τρίτων χωρών, που έχουν υπογράψει τη Συμ¬ 
φωνία Δημοσίων Συμβάσεων του Παγκόσμιου Οργανι¬ 
σμού Εμπορίου, η οποία κυρώθηκε με το νόμο 2513/1997. 

4) Αποτελούν κοινοπραξίες ή συμπράξεις μεταξύ των 
παραπάνω εταιρειών, που εμπίπτουν στις περιπτώσεις 
1, 2 και 3 ανωτέρω με οποιονδήποτε συνδυασμό. 

Επισημαίνεται ότι κάθε διαγωνιζόμενος μπορεί να 
συμμετέχει στο διαγωνισμό είτε μεμονωμένα είτε ως 
μέλος μιας και μόνο κοινοπραξίας/σύμπραξης. 

3. Προκειμένου να δοθεί στους διαγωνιζομένους η 
δυνατότητα να διαμορφώσουν άποψη για τους χώρους 
των σταθμών πριν από την υποβολή των προσφορών 
τους θα διοργανωθεί από την ΣΤΑΣΥ επίσκεψη στους 
χώρους αυτούς. Η επίσκεψη θα πραγματοποιηθεί στις 

19.11.2014. 

4. Τα έγγραφα του Διαγωνισμού διατίθενται από: 

ΣΤΑ.ΣΥ. Α.Ε. 

Γραφείο Κεντρικής Γραμματείας 

Αθηνάς 67,10552 Αθήνα 

Τηλ· 2144141369 και 2144141173 - Ραχ: 210 3223935 

(εργάσιμες ημέρες και ώρες 09:00 - 15:00). 

Το τεύχος Διαγωνισμού διατίθεται δωρεάν στους δι- 
αγωνιζόμενους το οποίο μπορούν να το παραλάβουν 
και από την ιστοσελίδα της ΣΤΑΣΥ νννννν.εΙαεγ.ρΓ. Ημε¬ 
ρομηνία λήξης υποβολής των προσφορών ορίζεται η 

28.11.2014. 

Η γλώσσα σύνταξης των υποβολών είναι η Ελληνική. 

5. Η ανάθεση θα γίνει στον Διαγωνιζόμενο, που υπέ¬ 
βαλλε τη χαμηλότερη τιμή. 

6. Με την υποβολή της προσφοράς απαιτείται η κατά¬ 
θεση εγγύησης συμμετοχής στο διαγωνισμό, για ποσό 
ίσο με δεκαεπτά χιλιάδες πεντακόσια είκοσι οχτώ Ευρώ 
(17.528,00 €). Ο Ανάδοχος θα καταθέσει Εγγύηση Κα¬ 
λής Εκτέλεσης ποσού ίσου με το 10% του συνολικού 
συμβατικού τιμήματος προ ΦΠΑ της οικονομικής του 
προσφοράς. 

Υποδείγματα των Εγγυητικών Επιστολών δίνονται στα 
τεύχη του διαγωνισμού. 

7. Η προϋπολογιζόμενη δαπάνη για τις παρεχόμενες 
υπηρεσίες για χρονικό διάστημα τριών (3) μηνών ανέρ¬ 
χεται στο ποσό των διακοσίων ογδόντα πέντε χιλιάδων 
(285.000,00 ) Ευρώ πλέον ΦΠΑ. 

8. Δεν επιτρέπεται η υποβολή εναλλακτικών προσφο¬ 
ρών για τις ζητούμενες υπηρεσίες. 

9. Δεν επιτρέπεται η υποβολή προσφορών για μέρος 
του αντικειμένου του παρόντος διαγωνισμού. 

Ο Πρόεδρος Δ.Σ. και Δ/νων Σύμβουλος 
ΝΙΚΟΛΑΟΣ ΠΑΠΑΘΑΝΑΣΗΣ 


(5) 

ΣΤΑΘΕΡΕΣ ΣΥΓΚΟΙΝΩΝΙΕΣ Α.Ε. 

Αριθμ. 21533/05.11.2014 

Προκήρυξη ανοικτού διαγωνισμού «ΦΥΛΑΞΗ ΤΟΥ ΣΥΣ¬ 
ΤΗΜΑΤΟΣ ΤΩΝ ΓΡΑΜΜΩΝ 2 ΚΑΙ 3 ΤΗΣ ΣΤΑΣΥ Α.Ε.». 
(ΤΔ-172/14). 

1. Ο παρών διαγωνισμός αφορά στην ανάθεση της 
φύλαξης του συστήματος των γραμμών 2 και 3 της 
ΣΤΑΣΥ Α.Ε., για διάστημα τριών (3) μηνών. Η ΣΤΑΣΥ 
δικαιούται να παρατείνει την πιο πάνω διάρκεια ισχύος 
της σύμβασης μέχρι ένα (1) επιπλέον μήνα. 

Συγκεκριμένα ο διαγωνισμός αφορά: 

α. την φύλαξη των λειτουργικών εγκαταστάσεων και 
των συρμών του συστήματος της ΣΤΑΣΥ, 

β. την προστασία των επιβατών και του προσωπικού 
της. 

2. Δικαίωμα συμμετοχής στο διαγωνισμό έχει κάθε 
φυσικό ή νομικό πόσωπο, κοινοπραξίες, ή ενώσεις αυτών, 
της ημεδαπής ή της αλλοδαπής, που από το κατα¬ 
στατικό τους προκύπτει ότι η παροχή των ζητουμένων 
υπηρεσιών στον παρόντα διαγωνισμό εντάσσεται στον 
εταιρικό τους σκοπό και τα οποία: 

1) Κατέχουν άδεια λειτουργίας επιχείρησης παροχής 
υπηρεσιών ασφαλείας (Νόμος 2518/97 ΦΕΚ 164 τ. Α'). 

2) Έχουν συσταθεί και λειτουργούν νόμιμα σύμφωνα 
με την ελληνική νομοθεσία. 

3) Έχουν συσταθεί σύμφωνα με τη νομοθεσία κράτους 
μέλους της Ευρωπαϊκής Ένωσης (Ε.Ε) ή του Ευρωπαϊκού 
Οικονομικού Χώρου (Ε.Ο.Χ.) και έχουν την κεντρική τους 
διοίκηση ή την κύρια εγκατάστασή τους ή την έδρα τους 
στο εσωτερικό της Ε.Ε. ή του Ε.Ο.Χ. 

4) Έχουν συσταθεί και λειτουργούν σύμφωνα με τη 
νομοθεσία τρίτων χωρών, που έχουν υπογράψει τη Συμ¬ 
φωνία Δημοσίων Συμβάσεων του Παγκόσμιου Οργανι¬ 
σμού Εμπορίου, η οποία κυρώθηκε με το Νόμο 2513/1997. 

Επισημαίνεται ότι κάθε διαγωνιζόμενος μπορεί να 
συμμετέχει στο διαγωνισμό είτε μεμονωμένα είτε ως 
μέλος μιας και μόνο κοινοπραξίας / σύμπραξης. 

Οι ενώσεις δεν απαιτείται να έχουν λάβει συγκεκριμέ¬ 
νη νομική μορφή προκειμένου να υποβάλουν προσφο¬ 
ρά. Σε περίπτωση που η σύμβαση ανατεθεί σε κάποια 
από αυτές, η Αναθέτουσα Αρχή θα ζητήσει πριν την 
υπογραφή της σύμβασης να συσταθεί Κοινοπραξία με 
συμβολαιογραφικό έγγραφο. Τα μέλη της Κοινοπραξίας 
ευθύνονται έκαστος, έναντι της Αναθέτουσας Αρχής, 
αλληλεγγύως και εις ολόκληρον για την εκτέλεση του 
έργου. 

3. Προκειμένου να δοθεί στους διαγωνιζομένους η 
δυνατότητα να διαμορφώσουν άποψη για τους χώρους 
του συστήματος των γραμμών 2 και 3 πριν από την 
υποβολή των προσφορών τους θα διοργανωθεί από την 
ΣΤΑΣΥ επίσκεψη σε ενδεικτικούς σταθμούς. Η επίσκεψη 
θα πραγματοποιηθεί την 20.11.2014. Οι διαγωνιζόμενοι 
θα πρέπει να δηλώσουν δικαίωμα συμμετοχής στην επί¬ 
σκεψη αυτή επικοινωνώντας με τα γραφεία της ΣΤΑΣΥ 
στο τηλέφωνο που αναφέρεται κατωτέρω, το αργότερο 
μία (1) εργάσιμη ημέρα πριν από την επίσκεψη Οι ενδια¬ 
φερόμενοι θα πρέπει να υποβάλουν τυχόν απορίες και 
ερωτήματα σχετικά με τους όρους του διαγωνισμού το 
αργότερο μέχρι την 24.11.2014. Η ΣΤΑΣΥ θα συγκεντρώ¬ 
σει όλα τα ερωτήματα και εντός πέντε (5) εργασίμων 
ημερών από την λήξη της προθεσμίας για την υποβολή 



ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


5493 


από τους υποψηφίους αποριών και ερωτημάτων, θα 
εκδώσει τεύχος Διευκρινήσεων. 

Τα έγγραφα του Διαγωνισμού διατίθενται από: 

ΣΤΑΘΕΡΕΣ ΣΥΓΚΟΙΝΩΝΙΕΣ Α.Ε. 

Γραφείο Κεντρικής Γραμματείας 

Αθηνάς 67,10552 Αθήνα 

Τηλ· 214-4141369 και 214-4141138 - Ρεχ: 210 3223935 

(εργάσιμες ημέρες και ώρες 09:00 - 15:00). 

5. Το τεύχος Διαγωνισμού διατίθεται δωρεάν στους 
διαγωνιζόμενους το οποίο μπορούν να το παραλάβουν 
και από την ιστοσελίδα της ΣΤΑΣΥ νννννν.εΙαεγ.ρΓ. Ημε¬ 
ρομηνία λήξης υποβολής των προσφορών ορίζεται η 
15.12.2014 και ώρα 10.00. Η γλώσσα σύνταξης των υπο¬ 
βολών είναι η Ελληνική. 

Η αποσφράγιση των προσφορών θα πραγματοποιηθεί 
την 15.12.2014 και ώρα 10.30., στα γραφεία της ΣΤΑΣΥ, 
Αθηνάς 67. 

6. Η ανάθεση θα γίνει στον Διαγωνιζόμενο, που υπέ¬ 
βαλλε την πιο χαμηλή τιμή. 

7. Για τη συμμετοχή τους στο διαγωνισμό, οι δια- 
γωνιζόμενοι θα πρέπει είτε να καταθέσουν Εγγυητική 
επιστολή συμμετοχής, για ποσό ίσο με δέκα τρεις χι¬ 
λιάδες πεντακόσια τριάντα (13.530,00) Ευρώ, είτε να 
καταθέσουν το ως άνω ποσό ως εγγύηση στο ταμείο 
της ΣΤΑΣΥ Α.Ε.. 

Ο Ανάδοχος θα καταθέσει Εγγύηση Καλής Εκτέλε¬ 
σης ποσού ίσου με το 10% του συνολικού συμβατικού 
τιμήματος της οικονομικής του προσφοράς. 

Υποδείγματα των Εγγυητικών Επιστολών δίνονται στα 
τεύχη του διαγωνισμού. 

8. Η προϋπολογιζόμενη δαπάνη για τις παρεχόμενες 
υπηρεσίες για το χρονικό διάστημα των τριών (3) μηνών, 
ανέρχεται στο ποσό των διακοσίων είκοσι χιλιάδων 
(220.000,00€) πλέον ΦΠΑ. Προσφορές που θα υπερβούν 
την προϋπολογιζόμενη δαπάνη δεν θα γίνουν δεκτές. 

Σε περίπτωση παράτασης της σύμβασης για ένα επι¬ 
πλέον μήνα θα ισχύουν οι ίδιοι όροι και τιμές με την 
αρχική διάρκεια της σύμβασης. Η προϋπολογιζόμενη 
δαπάνη για τις ίδιες παρεχόμενες υπηρεσίες για το 
χρονικό διάστημα της παράτασης ανέρχεται στο ποσό 
των εβδομήντα τεσσάρων χιλιάδων Ευρώ (74.000,00 €) 
Ευρώ πλέον ΦΠΑ. 

9. Δεν επιτρέπεται η υποβολή προσφοράς για μέρος 
των ζητουμένων υπηρεσιών ή η υποβολή εναλλακτικής 
προσφοράς για τις ζητούμενες υπηρεσίες. 

Ο Πρόεδρος Δ.Σ. και Δ/νων Σύμβουλος 
ΝΙΚΟΛΑΟΣ ΠΑΠΑΘΑΝΑΣΗΣ 

-♦- 

( 6 ) 

ΚΤΙΡΙΑΚΕΣ ΥΠΟΔΟΜΕΣ Α.Ε. 

Αριθμ. ΕΓ Δ3-Τ3.1/16248 

1. Η εταιρεία ΚΤΙΡΙΑΚΕΣ ΥΠΟΔΟΜΕΣ Α.Ε. που εδρεύει 
στην Αθήνα, οδός Φαβιέρου 30, τηλ. 2105272226, προ¬ 
κηρύσσει διεθνή δημόσιο διαγωνισμό (ανοικτή διαδι¬ 
κασία) με κριτήριο κατακύρωσης την χαμηλότερη τιμή 
μεταξύ επιχειρήσεων εγκατεστημένων στις χώρες μέλη 
της Ευρωπαϊκής Ένωσης, του Ε.Ο.Χ., των χωρών που 
έχουν υπογράψει τη συμφωνία δημοσίων συμβάσεων 
του ΠΟΕ (Παγκόσμιου Οργανισμού Εμπορίου) και των 
χωρών με τις οποίες έχει συνάψει συμφωνίες η Ε.Ε. και 
προσκαλεί όσους ενδιαφέρονται να συμμετάσχουν στο 
διαγωνισμό αυτό για την ανάδειξη αναδόχου για το 2° 


υποέργο με τίτλο: «Προμήθεια - Εγκατάσταση Εξοπλι¬ 
σμού Πολυδύναμου Περιφερειακού Ιατρείου Λεχαινών 
Ηλείας» συνολικού προϋπολογισμού 303.030,30 ΕΥΡΩ 
πλέον 69.696,97 (Φ.Π.Α. 23%) ΕΥΡΩ, ήτοι 372.727,27 ΕΥΡΩ, 
της πράξης με τίτλο: «ΜΕΛΕΤΗ - ΚΑΤΑΣΚΕΥΗ ΚΑΙ ΕΞΟ¬ 
ΠΛΙΣΜΟΣ ΠΟΛΥΔΥΝΑΜΟΥ ΠΕΡΙΦΕΡΕΙΑΚΟΥ ΙΑΤΡΕΙΟΥ 
ΛΕΧΑΙΝΩΝ ΗΛΕΙΑΣ». 

Η προμήθεια του εξοπλισμού συγχρηματοδοτείται από 
το Ε.Π. «Δυτική Ελλάδα - Πελοπόννησος - Ιόνιοι Νήσοι», 
ΣΑΕ0919 - Ευρωπαϊκό Ταμείο Περιφερειακής Ανάπτυξης 
(Ε.Τ.Π.Α) με κωδ.Έργου 2011ΣΕ09190007. 

2. Ο διαγωνισμός θα διεξαχθεί ενώπιον της αρμόδιας 
Επιτροπής την 22 η Δεκεμβρίου 2014 ημέρα Δευτέρα και 
ώρα 11.00 (ώρα επίδοσης Προσφορών) στην έδρα της 
εταιρείας ΚΤΙΡΙΑΚΕΣ ΥΠΟΔΟΜΕΣ Α.Ε., οδός Φαβιέρου 
30,10438, Αθήνα, τηλ. 210-5272411, 443. 

Προσφορές που θα κατατεθούν μετά την παραπάνω 
ημερομηνία και ώρα, δεν αποσφραγίζονται και επιστρέ- 
φονται ως εκπρόθεσμες. 

Προσφορές μπορούν να αποσταλούν συνοδευόμε- 
νες με σχετική αίτηση, στο Πρωτόκολλο της εταιρεί¬ 
ας ΚΤΙΡΙΑΚΕΣ ΥΠΟΔΟΜΕΣ Α.Ε. με οποιοδήποτε τρόπο 
(ταχυδρομικά ή μέσω εταιρειών διακίνησης εντύπων) 
με την απαραίτητη όμως προϋπόθεση ότι θα πρέπει να 
περιέλθουν σ’ αυτήν μέχρι την προηγούμενη της ημε¬ 
ρομηνίας διεξαγωγής του διαγωνισμού. Οι προσφορές 
αυτές παραλαμβάνονται με απόδειξη. 

3. Στο διαγωνισμό μπορούν να συμμετέχουν όσοι απο¬ 
δεδειγμένα ασκούν εμπορικό ή βιομηχανικό ή βιοτεχνικό 
επάγγελμα (φυσικά ή νομικά πρόσωπα), έχουν άδεια 
άσκησης επαγγέλματος, είναι γραμμένοι στο οικείο 
Επιμελητήριο ή αντίστοιχο φορέα της χώρας εγκατά¬ 
στασής τους και ειδικότερα: 

(α) Φυσικά ή νομικά πρόσωπα της ημεδαπής, κρατών 
μελών της Ευρωπαϊκής Ένωσης, του Ε.Ο.Χ. (Ευρωπαϊκού 
Οικονομικού Χώρου), των χωρών που έχουν υπογράψει 
τη συμφωνία Δημοσίων Συμβάσεων του Π.Ο.Ε. (Παγκο¬ 
σμίου Οργανισμού Εμπορίου) και των χωρών με τις 
οποίες έχει συνάψει συμφωνίες η Ε.Ε. ή συνεταιρισμοί. 

(β) Ενώσεις / Κοινοπραξίες των ανωτέρω υπό (α) που 
υποβάλλουν κοινή προσφορά, σύμφωνα με τους όρους 
που καθορίζονται στη Διακήρυξη. 

Ο διαγωνιζόμενος θα πρέπει να έχει χρηματοδοτική 
και οικονομική ικανότητα που να αποδεικνύεται από το 
ύψος του κύκλου εργασιών της Επιχείρησης. Το ολικό 
ύψος του κύκλου εργασιών για τις τρεις (3) τελευταίες 
οικονομικές χρήσεις αθροιστικά πρέπει να είναι ίσης 
ή μεγαλύτερης αξίας του προϋπολογισμού του αντι¬ 
κειμένου της διακήρυξης, στην οποία συμμετέχει ο δι- 
αγωνιζόμενος. Σε περίπτωση ένωσης, κοινοπραξίας ή 
σύμπραξης εταιριών επιτρέπεται η μερική κάλυψη των 
προϋποθέσεων από τα μέλη της, αρκεί όμως συνολικά 
να καλύπτονται όλες. 

Ο διαγωνιζόμενος θα πρέπει να έχει παραδώσει είδη 
εξοπλισμού ανάλογα με τη φύση, σπουδαιότητα, πο- 
λυπλοκότητα και το μέγεθος της προμήθειας για την 
οποία υποβάλλει προσφορά (ιδρύματα, νοσοκομεία, 
κτίρια πρόνοιας, τουριστικές μονάδες κ.λπ.) κατά την 
τελευταία τριετία, συνολικής δαπάνης (αθροιστικά ή 
μεμονωμένα) ίσης ή μεγαλύτερης του προϋπολογισμού 
της διακήρυξης, στην οποία συμμετέχει ο διαγωνιζόμε- 
νος. Σε περίπτωση ένωσης, κοινοπραξίας ή σύμπραξης 
εταιρειών επιτρέπεται η μερική κάλυψη των προϋπο- 

θέσεων από τα μέλη της, αρκεί όμως συνολικά να κα¬ 
λύπτονται όλες. 

Επισημαίνεται ότι οι διαγωνιζόμενοι δύνανται, για την 
εκτέλεση της δημοπρατούμενης σύμβασης, και αναφορι¬ 
κά με την απαιτούμενη τεχνική ικανότητα, καθώς και την 
χρηματοδοτική και οικονομική ικανότητα να στηριχθούν 
στις δυνατότητες άλλων φορέων, ασχέτως της νομικής 
φύσης των δεσμών τους με τους τελευταίους (φορείς), 
υπό τις προϋποθέσεις που αναφέρονται στην Διακήρυξη. 

4. Οι προσφορές θα υποβληθούν στην Ελληνική γλώσ¬ 
σα, με εξαίρεση τα τεχνικά φυλλάδια (ρΐΌερβοΙυε), τις 
τεχνικές περιγραφές και τις πιστοποιήσεις, που μπορεί 
να είναι στην Αγγλική γλώσσα. 

5. Ο χρόνος ισχύος των Προσφορών είναι εννέα (9) 
μήνες από την επομένη της ημέρας διενέργειας του 
διαγωνισμού. 

6. Η προμήθεια - εγκατάσταση του εξοπλισμού θα 
ολοκληρωθεί εντός έξι (6) μηνών από την υπογραφή 
της Σύμβασης. 

7. Η καταβολή του τιμήματος θα γίνει ως εξής: 

- Ποσό έως το 30% του συνολικού συμβατικού τιμή¬ 
ματος δύναται να χορηγηθεί ως έντοκη προκαταβολή. 

Η εγγύηση καλής εκτέλεσης καλύπτει και την παρο¬ 
χή ισόποσης προκαταβολής (συμπεριλαμβανομένου και 
των τόκων) προς τον ανάδοχο, χωρίς να απαιτείται η 
κατάθεση εγγύησης προκαταβολής. Σε περίπτωση χο¬ 
ρήγησης μεγαλύτερου ύψους προκαταβολής, αυτή λαμ- 
βάνεται με την κατάθεση από τον ανάδοχο εγγύησης 
προκαταβολής που θα καλύπτει τη διαφορά μεταξύ του 
ποσού της εγγύησης καλής εκτέλεσης και του ποσού 
της καταβαλλομένης προκαταβολής συμπεριλαμβανο¬ 
μένων και των τόκων. 

- Ποσό ίσο με το 70% της συμβατικής αξίας, εκτός 
αν έχει χορηγηθεί προκαταβολή οπότε θα καταβληθεί 
το υπόλοιπο ποσό έως το 70% της συμβατικής αξίας, 
που θα χορηγηθεί μετά την τοποθέτηση των ειδών του 
εξοπλισμού στους χώρους και στις θέσεις που θα υπο¬ 
δειχθούν από την εταιρεία ΚΤΙΡΙΑΚΕΣ ΥΠΟΔΟΜΕΣ Α.Ε.. 

Εάν συντρέξει περίπτωση αποθήκευσης με εντολή 
της εταιρείας ΚΤΙΡΙΑΚΕΣ ΥΠΟΔΟΜΕΣ Α.Ε., το ποσό θα 
καταβληθεί με την αποθήκευση. 

Ως συμβατική αξία των ειδών ορίζεται η τιμή η οποία 
προκύπτει από την ανάλυση του προϋπολογισμού στον 
πίνακα ειδών και ποσοτήτων που περιλαμβάνεται στις 
Μελέτες Εξοπλισμού, διαμορφωμένη κατά το ποσοστό 
έκπτωσης της οικονομικής προσφοράς για το σύνολο 
της προμήθειας. 

- Το υπόλοιπο ποσό, ήτοι 30% του συνολικού συμ¬ 
βατικού τιμήματος, θα χορηγηθεί μετά την υπογραφή 
του Πρωτοκόλλου Παραλαβής του εξοπλισμού, που θα 
πραγματοποιηθεί μετά την ολοκλήρωση της προμή¬ 
θειας και εγκατάστασης του συνόλου των ειδών του 
συμβατικού καταλόγου. 

8. Η εγγύηση συμμετοχής ορίζεται σε 5% επί του προ¬ 
ϋπολογισμού της προμήθειας, (συμπεριλαμβανομένου 
του Φ.Π.Α.) ήτοι 18.636,36 ΕΥΡΩ στην οποία λαμβάνει 
μέρος ο κάθε διαγωνιζόμενος και μπορεί να προέρχεται 
από όλες τις χώρες προέλευσης των υποψηφίων (Ε.Ε, 
ΕΟΧ, ΘΡΑ), χώρες που έχουν συνάψει συμφωνία με την 
Ε.Ε., με χρόνο ισχύος δέκα (10) μήνες από την επομένη 
της ημέρας διενέργειας του διαγωνισμού. 

Προσφορές ή εγγυητικές επιστολές με μικρότερο 
χρόνο ισχύος είναι απαράδεκτες και απορρίπτονται. 

Ο ανάδοχος στον οποίο κατακυρώθηκε η παρούσα 


προμήθεια είναι υποχρεωμένος, το αργότερο κατά την 
υπογραφή της σύμβασης, να καταθέσει εγγυητική επι¬ 
στολή αναγνωρισμένης Τράπεζας για την καλή εκτέ¬ 
λεση των όρων της σύμβασης. Το ποσό της εγγυητικής 
επιστολής πρέπει να καλύπτει ποσοστό 10% της συμβα¬ 
τικής αξίας (δαπάνης της προμήθειας) χωρίς το Φ.Π.Α. 

Η εγγυητική επιστολή καλής λειτουργίας και διατή¬ 
ρησης θα καλύπτει ποσό ίσο με το 5% του ποσού της 
σύμβασης (χωρίς ΦΠΑ). 

9. Στον παρόντα διαγωνισμό έχουν εφαρμογή οι δια¬ 
τάξεις του Ν. 3886/2010 για την «Δικαστική Προστασία 
κατά τη σύναψη δημοσίων συμβάσεων». 

10. Η διάθεση των τευχών δημοπράτησης: «Διακήρυξη», 
«Σχέδιο Σύμβασης» «Συγγραφή Υποχρεώσεων», «ΜΕΛΕ¬ 
ΤΗ ΙΑΤΡΟΤΕΧΝΟΛΟΓΙΚΟΥ ΕΞΟΠΛΙΣΜΟΥ», «ΜΕΛΕΤΗ ΞΕ¬ 
ΝΟΔΟΧΕΙΑΚΟΥ ΕΞΟΠΛΙΣΜΟΥ», Οικονομική Προσφορά, 
Υπόδειγμα Υπεύθυνης Δήλωσης, Υπόδειγμα Εγγυητικής 
Επιστολής, γίνεται από την έδρα της εταιρείας ΚΤΙΡΙ- 
ΑΚΕΣ ΥΠΟΔΟΜΕΣ Α.Ε. Τμήμα Εξοπλισμών Υποδομών 
Υγείας Διεύθυνση Σχεδιασμού και Διενέργειας Προ¬ 
μηθειών 1° ς όροφος τηλ. 210-5272441, 210-5272443 κατά 
τις εργάσιμες ώρες με την καταβολή στο ταμείο της 
εταιρείας του ποσού των 5 Ευρώ. Η παραλαβή τους 
γίνεται είτε αυτοπροσώπως, είτε μέσω εξουσιοδοτη¬ 
μένου εκπροσώπου, είτε με εταιρείες ταχυμεταφορών. 
Στην περίπτωση παραλαβής των τευχών δημοπράτησης 
μέσω εταιρείας ταχυμεταφορών, η εταιρεία ΚΤΙΡΙΑΚΕΣ 
ΥΠΟΔΟΜΕΣ Α.Ε. δεν έχει καμία απολύτως ευθύνη για 
την έγκαιρη και σωστή παράδοσή τους. Εναλλακτικά οι 
ενδιαφερόμενοι μπορούν να κατεβάσουν τα τεύχη δημο¬ 
πράτησης από την ιστοσελίδα της εταιρείας ΚΤΙΡΙΑΚΕΣ 
ΥΠΟΔΟΜΕΣ Α.Ε. νννννν.άβραηοπι.ςΓ. Οι τυχόν διευκρινί¬ 
σεις επί του διαγωνισμού αναρτώνται ηλεκτρονικά στην 
ανωτέρω διεύθυνση το αργότερο έξι (6) ημέρες πριν 
από την ημερομηνία που έχει ορισθεί για την υποβολή 
των προσφορών. 

Η οικονομική προσφορά θα πρέπει να είναι συμπληρω¬ 
μένη και να υποβάλλεται σύμφωνα με το πρωτότυπο έγ¬ 
γραφο της υπηρεσίας ΚΤΙΡΙΑΚΕΣ ΥΠΟΔΟΜΕΣ Α.Ε. όπως 
αυτό συνοδεύει τα τεύχη δημοπράτησης (Παράρτημα 
Β) και όχι κατά ανάγκη σε πρωτότυπο σφραγισμένο 
έγγραφό της. 

Το σύνολο των τευχών παραλαμβάνεται μέχρι και 
την 15/12/2014. 

11. Η Προκήρυξη Σύμβασης (διαγωνισμού) έχει απο¬ 
σταλεί στην Επίσημη Εφημερίδα των Ευρωπαϊκών Κοι¬ 
νοτήτων την 6/11/2014. 

12. Η Περίληψη της Διακήρυξης θα αποσταλεί στο 
Τεύχος Διακηρύξεων Δημοσίων Συμβάσεων της Εφη¬ 
μερίδας της Κυβερνήσεως στις 10/11/2014. 

13. Η Προκήρυξη Σύμβασης (διαγωνισμού) θα αποστα¬ 
λεί στον ελληνικό τύπο και στις τοπικές εφημερίδες. 

Αθήνα, 6 Νοεμβρίου 2014 

Ο Πρόεδρος και Διευθύνων Σύμβουλος 
ΗΡΑΚΛΗΣ ΔΡΟΥΛΙΑΣ 

-♦- 

(7) 

ΚΤΙΡΙΑΚΕΣ ΥΠΟΔΟΜΕΣ Α.Ε. 

Αριθμ. ΕΓΔ3-Τ3.1/16248 

Η εταιρεία ΚΤΙΡΙΑΚΕΣ ΥΠΟΔΟΜΕΣ Α.Ε. που εδρεύει 
στην Αθήνα, οδός Φαβιέρου 30, προκηρύσσει διεθνή 
δημόσιο διαγωνισμό (ανοικτή διαδικασία) με κριτήριο 

κατακύρωσης την χαμηλότερη τιμή μεταξύ επιχειρήσε¬ 
ων εγκατεστημένων στις χώρες μέλη της Ευρωπαϊκής 
Ένωσης, του Ε.Ο.Χ. και των χωρών που έχουν υπογράψει 
τη συμφωνία δημοσίων συμβάσεων του ΠΟΕ (Παγκόσμι¬ 
ου Οργανισμού Εμπορίου) και προσκαλεί όσους ενδια- 
φέρονται να συμμετάσχουν στο διαγωνισμό αυτό για 
την «Προμήθεια - εγκατάσταση προκατασκευασμένου 
υποσταθμού του Γενικού Νοσοκομείου Σύρου», συνο¬ 
λικού προϋπολογισμού 60.000,00 ΕΥΡΩ πλέον 9.600,00 
(Φ.Π.Α. 16%) ΕΥΡΩ, ήτοι 69.600,00 ΕΥΡΩ. 

Οι προσφορές θα πρέπει να περιλαμβάνουν υποχρε¬ 
ωτικά το σύνολο των ειδών του εξοπλισμού. 

Η προμήθεια του εξοπλισμού συγχρηματοδοτείται 
από το Ε.Π. «ΚΡΗΤΗΣ ΚΑΙ ΝΗΣΩΝ ΑΙΓΑΙΟΥ 2007-2013» 
(Ε.Τ.Π.Α), ΣΑΕ 091/9 - Ευρωπαϊκό Ταμείο Περιφερειακής 
Ανάπτυξης (Ε.Τ.Π.Α) με κωδ.Έργου 2010ΣΕ09190007. 

2. Ο διαγωνισμός θα διεξαχθεί ενώπιον της αρμόδιας 
Επιτροπής την 22/12/2014 ημέρα Δευτέρα και ώρα 10:00 
π.μ. (ώρα επίδοσης Προσφορών) στην έδρα της εται¬ 
ρείας ΚΤΙΡΙΑΚΕΣ ΥΠΟΔΟΜΕΣ Α.Ε., οδός Φαβιέρου 30, 
10438 Αθήνα, τηλ. 210 5272441, 210 5272443. 

Προσφορές που θα κατατεθούν μετά την παραπάνω 
ημερομηνία και ώρα, δεν αποσφραγίζονται και επιστρέ- 
φονται ως εκπρόθεσμες. 

Προσφορές μπορούν να αποσταλούν συνοδευόμενες 
με σχετική αίτηση, στο Πρωτόκολλο της εταιρείας ΚΤΙ- 
ΡΙΑΚΕΣ ΥΠΟΔΟΜΕΣ Α.Ε. με οποιοδήποτε τρόπο (ταχυ¬ 
δρομικά ή μέσω εταιρειών διακίνησης εντύπων) με την 
απαραίτητη όμως προϋπόθεση ότι θα πρέπει να περιέλ¬ 
θουν σ’ αυτήν μέχρι και την ημερομηνία διεξαγωγής του 
διαγωνισμού. Οι προσφορές αυτές παραλαμβάνονται 
με απόδειξη. 

3. Δικαίωμα συμμετοχής στο διαγωνισμό έχουν φυσι¬ 
κά και νομικά πρόσωπα [επιχειρήσεις, όμιλοι, ενώσεις 
κ.λπ.] καθώς και κοινοπρακτικά σχήματα των ανωτέρω, 
που έχουν αποδεδειγμένες ικανότητες, εξειδικευμένες 
γνώσεις και σημαντική εμπειρία στο αντικείμενο του 
δημοπρατούμενου εξοπλισμού και προέρχονται ή είναι 
εγκατεστημένα σε χώρες της Ε. Ε., του Ε.Ο.Χ., καθώς 
και σε χώρες που έχουν υπογράψει διμερείς συμφωνίες 
ή συμφωνίες σύνδεσης με την Ε. Ε., καθώς και χώρες 
που έχουν υπογράψει τη Συμφωνία Δημοσίων Συμβά¬ 
σεων του Παγκόσμιου Οργανισμού Εμπορίου (Π.Ο.Ε.). 
Τα υποψήφια νομικά πρόσωπα πρέπει να έχουν νομί- 
μως συσταθεί σύμφωνα με τη νομοθεσία μίας από τις 
προαναφερθείσες χώρες, να έχουν την κεντρική τους 
διοίκηση ή την κύρια εγκατάσταση ή έδρα τους στο 
εσωτερικό μίας από τις προαναφερθείσες χώρες και 
η δραστηριότητά τους να παρουσιάζει ουσιαστικό και 
συνεχή δεσμό με την οικονομία μίας από τις προανα¬ 
φερθείσες χώρες. Οι υποψήφιοι πρέπει να διαθέτουν 
τα ακόλουθα: 

(α) Οι Υποψήφιοι πρέπει να παρουσιάζουν ετήσιο κύ¬ 
κλο εργασιών που στο σύνολό του αθροιστικά τα τρία 
τελευταία έτη να είναι ίσος ή μεγαλύτερος του προϋ¬ 
πολογισμού της προμήθειας της παρούσας διακήρυξης 

(β) Οι Υποψήφιοι και κάθε μέλος Ενώσεως Εταιρει¬ 
ών πρέπει να ασκούν συναφείς δραστηριότητες και να 
μπορούν να επιλεγούν ως Ανάδοχοι προμήθειας- εγκα¬ 
τάστασης εξοπλισμού. Τα Νομικά πρόσωπα ή Ενώσεις 
Εταιρειών απαιτείται να προσκομίσουν σχετικά δικαι- 
ολογητικά προκειμένου να αποδείξουν την εγγραφή 


τους σε Επαγγελματικό ή Εμπορικό μητρώο ή να προ¬ 
σκομίσουν ένορκη βεβαίωση ή πιστοποιητικό υπό τους 
όρους που προβλέπονται στη νομοθεσία, της χώρας 
εγκατάστασής τους. 

γ) Οι Υποψήφιοι πρέπει κατά τα τρία (3) τελευταία 
έτη να έχουν υλοποιήσει ανάλογη προμήθεια και ετήσιο 
κύκλο εργασιών που στο σύνολό του αθροιστικά κατά 
τα τρία (3) τελευταία έτη να είναι ίσος ή μεγαλύτερος 
της προμήθειας της παρούσας διακήρυξης. 

Οι από κοινού υποψήφιοι δεν έχουν υποχρέωση σύ¬ 
στασης κοινοπραξίας κατά τη φάση υποβολής των προ¬ 
σφορών. Ωστόσο, σε περίπτωση που η προκηρυσσόμε- 
νη με την παρούσα διακήρυξη Υπηρεσία κατακυρωθεί 
σε ένωση προσώπων, η Αναθέτουσα Αρχή δικαιούται, 
εφόσον το θεωρήσει αναγκαίο για την ικανοποιητική 
εκτέλεση της σύμβασης, να ζητήσει από την ένωση να 
περιβληθεί ορισμένη νομική μορφή. Η ένωση, στην πε¬ 
ρίπτωση αυτή, υποχρεούται να το πράξει. Τα μέλη της 
κοινοπραξίας θα ευθύνονται έναντι της Αναθέτουσας 
Αρχής έκαστος αλληλεγγύως και εις ολόκληρο για το 
σύνολο του Υπηρεσίας. 

4. Οι προσφορές υποβάλλονται, επί ποινή αποκλεισμού, 
στην ελληνική γλώσσα, με εξαίρεση τους τεχνικούς 
όρους που θα αναφέρονται και στην αγγλική γλώσσα. 
Μπορούν επίσης να υποβάλλονται και σε οποιαδήποτε 
άλλη γλώσσα της ΕυρωπαϊκήςΈνωσης συνοδευόμενες 
από επίσημη μετάφραση στην ελληνική γλώσσα. 

5. Ο χρόνος ισχύος των Προσφορών είναι εννέα (9) 
μήνες από την επομένη της ημέρας διενέργειας του 
διαγωνισμού. 

6. Εναλλακτικές προσφορές δε γίνονται δεκτές και 
απορρίπτονται ως απαράδεκτες και αποκλείεται δικαίω¬ 
μα προσφυγής / ένστασης κατά της σχετικής απόφασης 
της Επιτροπής Διαγωνισμού. 

7. Ο τόπος της προμήθειας - εγκατάστασης είναι στο 
Γ ενικό Νοσοκομείο Σύρου. 

8. Η προθεσμία για την περαίωση της προμήθειας ορί¬ 
ζεται σε έξι (6) μήνες από την υπογραφή της σύμβασης. 

9. Η καταβολή του τιμήματος θα γίνει ως εξής: 

- Ποσό έως το 30% του συνολικού συμβατικού τιμή¬ 
ματος δύναται να χορηγηθεί ως έντοκη προκαταβολή. 

Η εγγύηση καλής εκτέλεσης καλύπτει και την παρο¬ 
χή ισόποσης προκαταβολής (συμπεριλαμβανομένου και 
των τόκων) προς τον ανάδοχο, χωρίς να απαιτείται η 
κατάθεση εγγύησης προκαταβολής. Σε περίπτωση χο¬ 
ρήγησης μεγαλύτερου ύψους προκαταβολής, αυτή λαμ- 
βάνεται με την κατάθεση από τον ανάδοχο εγγύησης 
προκαταβολής που θα καλύπτει τη διαφορά μεταξύ του 
ποσού της εγγύησης καλής εκτέλεσης και του ποσού 
της καταβαλλομένης προκαταβολής συμπεριλαμβανο¬ 
μένων και των τόκων. 

- Ποσό ίσο με το 70% της συμβατικής αξίας των ειδών, 
εκτός αν έχει χορηγηθεί προκαταβολή οπότε θα κατα¬ 
βληθεί το υπόλοιπο ποσό έως το 70% της συμβατικής 
αξίας, που θα χορηγηθεί μετά την τοποθέτηση των 
ειδών του εξοπλισμού στους χώρους και στις θέσεις που 
θα υποδειχθούν από την εταιρεία ΚΤΙΡΙΑΚΕΣ ΥΠΟΔΟ¬ 
ΜΕΣ Α.Ε. και με τη σύνταξη του πρωτοκόλλου ελέγχου. 

Εάν συντρέξει περίπτωση αποθήκευσης με εντολή 
της εταιρείας ΚΤΙΡΙΑΚΕΣ ΥΠΟΔΟΜΕΣ Α.Ε., το ποσό θα 
καταβληθεί με την αποθήκευση. 

Ως συμβατική αξία των ειδών ορίζεται η τιμή η οποία 

προκύπτει από την ανάλυση του προϋπολογισμού στον 
πίνακα ειδών και ποσοτήτων που περιλαμβάνεται στις 
Μελέτες Εξοπλισμού, διαμορφωμένη κατά το ποσοστό 
έκπτωσης της οικονομικής προσφοράς για το σύνολο 
της προμήθειας. 

- Το υπόλοιπο ποσό, ήτοι 30% του συνολικού συμ¬ 
βατικού τιμήματος, θα χορηγηθεί μετά την υπογραφή 
του Πρωτοκόλλου Παραλαβής του εξοπλισμού, που θα 
πραγματοποιηθεί μετά την ολοκλήρωση της προμή¬ 
θειας και εγκατάστασης του συνόλου των ειδών του 
συμβατικού καταλόγου. 

10. Η εγγύηση συμμετοχής ορίζεται σε 5% επί του 
προϋπολογισμού της προμήθειας, (συμπεριλαμβανομέ¬ 
νου του Φ.Π.Α.) ήτοι 3.480,00 ΕΥΡΩ, στην οποία λαμβάνει 
μέρος ο κάθε διαγωνιζόμενος και μπορεί να προέρχεται 
από όλες τις χώρες προέλευσης των υποψηφίων (Ε.Ε., 
ΕΟΧ), χώρες που έχουν συνάψει συμφωνία με την Ε.Ε., 
με χρόνο ισχύος δέκα (10) μήνες από την επομένη της 
ημέρας διενέργειας του διαγωνισμού. Προσφορές ή 
εγγυητικές επιστολές με μικρότερο χρόνο ισχύος είναι 
απαράδεκτες και απορρίπτονται. 

11. Η διάθεση της Διακήρυξης και των Παραρτημά¬ 
των της γίνεται από την έδρα της εταιρείας ΚΤΙΡΙΑΚΕΣ 
ΥΠΟΔΟΜΕΣ Α.Ε. Τμήμα Υποδομών Υγείας Διεύθυνση 
Σχεδιασμού και Διενέργειας Προμηθειών 1 ος όροφος τηλ. 
210-5272441, 210-5272443, κατά τις εργάσιμες ημέρες 
και ώρες, με την καταβολή στο ταμείο της εταιρείας 
το ποσό των 5 Ευρώ, τα οποία εναλλακτικά μπορούν 
να τα κατεβάσουν από την ιστοσελίδα της εταιρείας 
ΚΤΙΡΙΑΚΕΣ ΥΠΟΔΟΜΕΣ Α.Ε. νννννν.άθραηοπι.ρΓ. Οι τυχόν 
διευκρινήσεις επί του διαγωνισμού αναρτώνται ηλε¬ 
κτρονικά στην ανωτέρω διεύθυνση. Η παραλαβή τους 
γίνεται είτε αυτοπροσώπως, είτε μέσω εξουσιοδοτη¬ 
μένου εκπροσώπου, είτε με εταιρείες ταχυμεταφορών. 
Στην περίπτωση παραλαβής των τευχών δημοπράτησης 
μέσω εταιρείας ταχυμεταφορών, η εταιρεία ΚΤΙΡΙΑΚΕΣ 
ΥΠΟΔΟΜΕΣ Α.Ε. δεν έχει καμία απολύτως ευθύνη για 
την έγκαιρη και σωστή παράδοσή τους. 

Η οικονομική προσφορά θα πρέπει να είναι συμπληρω¬ 
μένη και να υποβάλλεται σύμφωνα με το πρωτότυπο έγ¬ 
γραφο της υπηρεσίας ΚΤΙΡΙΑΚΕΣ ΥΠΟΔΟΜΕΣ Α.Ε. όπως 
αυτό συνοδεύει τα τεύχη δημοπράτησης (Παράρτημα 
Δ) και όχι κατά ανάγκη σε πρωτότυπο σφραγισμένο 
έγγραφό της. 

Το σύνολο των τευχών παραλαμβάνεται μέχρι και την 
15 Δεκεμβρίου 2014. 

12. Η περίληψη της προκήρυξης του διαγωνισμού 
απεστάλη για δημοσίευση στην Υπηρεσία Επισήμων 
Εκδόσεων των Ευρωπαϊκών Κοινοτήτων στις 6 Νοεμ¬ 
βρίου 2014. 

13. Η περίληψη της προκήρυξης του διαγωνισμού θα 
αποσταλεί για δημοσίευση στο «Τεύχος Διακηρύξεων 
Δημοσίων Συμβάσεων» της Εφημερίδας της Κυβερνή- 
σεως στις 10 Νοεμβρίου 2014. 

14. Η περίληψη της προκήρυξης του διαγωνισμού θα 
αποσταλεί για δημοσίευση στον ελληνικό τύπο στις 
εφημερίδες «Εθνος» και «Δημοπρασιών και Πλειστηρι- 
ασμών» στις 11 Νοεμβρίου 2014 και στις τοπικές εφη¬ 
μερίδες «Κοινή Γνώμη», «Κυκλαδική» και «Ο λόγος των 
Κυκλάδων» στις 11 Νοεμβρίου 2014. 


15. Τα έξοδα δημοσίευσης της διακήρυξης βαρύνουν 
την εταιρεία ΚΤΙΡΙΑΚΕΣ ΥΠΟΔΟΜΕΣ Α.Ε.. 

Αθήνα, 6 Νοεμβρίου 2014 

Ο Πρόεδρος και Διευθύνων Σύμβουλος 
ΗΡΑΚΛΗΣ ΔΡΟΥΛΙΑΣ 

-♦- 

( 8 ) 

ΘΕΜΙΣ ΚΑΤΑΣΚΕΥΑΣΤΙΚΗ Α.Ε. 

Αριθμ. 78965 

1. Η ΘΕΜΙΣ ΚΑΤΑΣΚΕΥΑΣΤΙΚΗ Α.Ε. προκηρύσσει δη¬ 
μόσιο ανοιχτό μειοδοτικό διαγωνισμό με σφραγισμέ¬ 
νες προσφορές, για το έργο «ΕΤΗΣΙΑ ΣΥΝΤΗΡΗΣΗ ΚΑΙ 
ΤΕΧΝΙΚΗ ΥΠΟΣΤΗΡΙΞΗ ΑΝΕΛΚΥΣΤΗΡΩΝ ΣΤΑ ΚΤΙΡΙΑ 
ΤΟΥ ΠΡΩΤΟΔΙΚΕΙΟΥ & ΕΙΣΑΓΓΕΛΙΑΣ ΠΡΩΤΟΔΙΚΩΝ 
ΑΘΗΝΩΝ» με το σύστημα προσφοράς με συμπλήρωση 
τιμολογίου, σύμφωνα με τον Κανονισμό Ανάθεσης και 
Εκτέλεσης Έργων της εταιρίας (ΦΕΚ 114Β/12-2-98). 

2. Προϋπολογισμός: € 34.877,00 συμπεριλαμβανο¬ 
μένου ΦΠΑ 23%. Στην δημοπρασία γίνονται δεκτές: 
α. Ελληνικές και αλλοδαπές επιχειρήσεις ασχολούμε¬ 
νες συστηματικά με το αντικείμενο της προμήθειας, 
εγκατάστασης και συντήρησης των ανελκυστήρων, 
β. Συνεταιρισμοί - Ενώσεις που υποβάλλουν κοινή προ¬ 
σφορά - Κοινοπραξίες. 

3. Προθεσμία περάτωσης εργασιών: Η σύμβαση που 
θα συναφθεί θα είναι διάρκειας ενός (1) έτους για την 
ετήσια πλήρη (ίυΙΙ εβτνίοθ) συντήρηση και τεχνική υπο¬ 
στήριξη των ανελκυστήρων, την αποκατάσταση των πα¬ 
ρατηρήσεων του φορέα πιστοποίησης, την πιστοποίησή 
τους από διαπιστευμένο φορέα πιστοποίησης, καθώς 
και την καταχώρηση αυτών στις αρμόδιες υπηρεσίες 
του οικείου Δήμου για την έκδοση/ανανέωση των αδει¬ 
ών λειτουργίας τους. 

4. Το τεύχος οικονομικής προσφοράς, που θα συ¬ 
μπληρωθεί από τους διαγωνιζόμενους και τα τεύχη 
δημοπράτησης (Σχέδιο Ιδιωτικού συμφωνητικού, Δια¬ 
κήρυξη Δημοπρασίας, Οικονομικά στοιχεία μελέτης και 
Τεχνική Περιγραφή Εργασιών) διατίθενται αποκλειστικά 
και μόνο μέσω της ιστοσελίδας της ΘΕΜΙΣ ΚΑΤΑΣΚΕΥ¬ 
ΑΣΤΙΚΗ Α.Ε. (νννννν.ΙΐΊθπΉδ.οοπι.ρΐ'), και θα διατηρηθούν 
εκεί τουλάχιστον έως την ημερομηνία διενέργειας του 
διαγωνισμού. 

5. Ημερομηνία λήξης και τρόπος υποβολής προσφο¬ 
ρών: Οι προσφορές υποβάλλονται είτε με ιδιόχειρη 
κατάθεση, είτε ταχυδρομικά. Ως ημερομηνία λήξης της 
προθεσμίας παραλαβής των προσφορών ορίζεται η 19 η 
Νοεμβρίου 2014 ημέρα Τετάρτη. Ώρα λήξης της υποβο¬ 
λής προσφορών ορίζεται η 10:00 π.μ.. 

6. Η εγγύηση συμμετοχής ορίζεται σε € 567,00. Η εγ¬ 
γύηση καλής εκτέλεσης ορίζεται σε ποσοστό 5% επί 
του αξίας της σύμβασης προ ΦΠΑ. Οι ανωτέρω εγγυ¬ 
ήσεις θα πρέπει να έχουν ισχύ για την (α) διακοσίων 
δέκα (210) ημερολογιακών ημερών από την ημερομηνία 
δημοπράτησης και για τη (β) αορίστου χρόνου. 

7. Δεν γίνονται δεκτές εναλλακτικές προσφορές. 

Τα έξοδα δημοσίευσης της παρούσας περίληψης δι¬ 
ακήρυξης βαρύνουν τον ανάδοχο του έργου. 

Αθήνα, 5 Νοεμβρίου 2014 

Ο Πρόεδρος και Διευθύνων Σύμβουλος 
ΔΗΜΗΤΡΙΟΣ ΣΩΤΗΡΟΠΟΥΛΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












